L 22/6 Jurnalul Oficial al Uniunii Europene 25.1.2008 REGULAMENTUL (CE) NR. 60/2008 AL COMISIEI din 24 ianuarie 2008 de stabilire a unei derogări de la Regulamentul (CE) nr. 327/98 în ceea ce privește eșalonarea pe subperioade, pentru anul 2008, a unui contingent tarifar pentru importurile de orez albit și semialbit COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii nego- cierilor prevăzute la articolul XXIV.6 din GATT ('), în special articolul 1, având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului (?), în special articolul 13 alineatul (4), întrucât: (1) Regulamentul (CE) nr. 327/98 al Comisiei din 10 februarie 1998 privind deschiderea și modul de gestionare a anumitor contingente tarifare pentru impor- turile de orez și de brizură de orez (*) prevede o împărțire pe subperioade a contingentelor vizate la articolul 1, în scopul eșalonării importurilor de orez de-a lungul anului. (2)  Datorită perturbării în 2006 și 2007 a fluxurilor de import în Comunitate a orezului originar din Statele Unite ale Americii, în urma apariției pe piaţa americană a orezului contaminat cu orez modificat genetic, cunoscut sub denumirea de „LL RICE 601”, contingentul de 38 721 tone de orez albit sau semialbit originar din această țară, parte a contingentului global pentru import de 63 000 de tone de orez albit sau semialbit prevăzut prin Regulamentul (CE) nr. 327/98, nu a putut fi utilizat în 2007 pentru importurile de orez originar din SUA. (3)  Dat fiind că Statele Unite ale Americii furnizează în mod regulat orez Comunității, ar trebui să se permită, în cel mai scurt timp posibil, reluarea fluxului normal de importuri de orez originar din această țară. În acest scop, ar trebui să se modifice, pentru anul 2008, eșalonarea pe subperioade a contingentului global de 63000 de tone pentru importurile de orez albit și semialbit, prevăzându-se o subperioadă suplimentară în () JO L 146, 20.6.1996, p. 1. () JO L 270, 21.10.2003, p. 96. Regulament modificat prin Regula- mentul (CE) nr. 797/2006 (O L 144, 31.5.2005, p. 1). () JO L 37, 11.2.1998, p. 5. Regulament modificat ultima dată prin Regulamentul (CE) nr. 1538/2007 (O L 337, 21.12.2007, p. 49). luna februarie pentru contingentul de orez originar din Statele Unite ale Americii, iar în cadrul acestui contingent ar fi oportun să se transfere, din subperioadele aprilie şși iulie 2008 în cea din februarie 2008, o cantitate sufi- cientă pentru atingerea obiectivului sus-menționat fără a perturba situația pieței comunitare și importurile provenind din alte ţări, în limita cantității anuale totale de 38 721 de tone prevăzute pentru acest contingent. (4) S-a dovedit că, din cauza perturbării menționate mai sus a importurilor, unele licențe de export nu au putut fi utilizate în 2007. Prin urmare, ar fi oportun să nu se împiedice eventuala utilizare a acestor licențe în 2008. (5) O derogare de la Regulamentul (CE) nr. 327/98 ar trebui stabilită, în consecinţă, pentru anul 2008. (6)  Măsurile prevăzute în prezentul regulament sunt conforme cu avizul Comitetului de gestionare a cerealelor, ADOPTĂ PREZENTUL REGULAMENT: Articolul 1 (1) Pentru anul 2008, cantitatea de 38 721 tone de orez albit sau semialbit de la codul NC 1006 30, din cadrul contingentului cu numărul de ordine 09.4127, originar din Statele Unite ale Americii și figurând la litera (a) din anexa IX la Regulamentul (CE) nr. 327/98, se eșalonează în conformitate cu anexa la prezentul regulament. (2) Licenţele de export vizate la articolul 3 din Regulamentul (CE) nr. 327/98, eliberate în 2007 de țările terțe menționate la acelaşi articol, pot fi utilizate pentru cererile de licențe de import depuse pentru anul contingentar 2008. Articolul 2 Prezentul regulament intră în vigoare în ziua publicării în Jurnalul Oficial al Uniunii Europene.